કૌસ્તુભ ત્રિવેદી તથા રાઇટર-ડિરેક્ટર ઇમ્તિયાઝ પટેલ નિર્મિત મનોરંજન મેનિયાનું નવું નાટક ‘પરણેલાંને પરમવીરચક્ર આપો’ નામ મુજબ જ કૉમેડી નાટક છે. પરણેલાંઓ કેવી-કેવી તકલીફોમાંથી બહાર આવતાં હોય છે એની જો યાદી બનાવવામાં આવે તો દેશની બૉર્ડર પર રક્ષા કરનારા જવાનો જેટલી જ બહાદુરી તેમનામાં દેખાય આવે એવું દર્શાવતાં નાટકના રાઇટર-ડિરેક્ટર ઇમ્તિયાઝ પટેલ કહે છે, ‘લગ્નજીવનને ટકાવી રાખવા માટે અને યોગ્ય રીતે નિભાવવા માટે ખરેખર મહેનત કરવી પડતી હોય છે અને એને અવગણવાની ક્યારેય ભૂલ ન કરવી જોઈએ એ જ આ નાટકનો સૂર છે.’